مہ جبین قزلباش

ماہ جبین قزلباش یا ثریا بیگم یا ثریا خانم (ولادت: 1958ء - 26 فروری 2020ء) پاکستانی پشتو گلوکارہ تھیں جن کا تعلق پاکستان کے خیبر پختونخوا کے پشاور سے تھا۔ انھوں نے اردو، پنجابی، ہندکو، سندھی ، سرائیکی، فارسی اور ترکی سمیت دیگر زبانوں میں بھی نغمے گائیں۔ ماہ جبین قزلباش نے اپنی مدھر آواز کے لیے، بلبل سرحد کا لقب حاصل کیا۔

 ذاتی زندگی 
ماہ جبین قزلباش 1958ء میں پاکستان کے پشاور میں پیدا ہوئی تھیں۔ ان کا اصل نام ثریا بیگم تھا۔ ان کے والد ترک - فارسی قزلباش نژاد کے تھے، جو افغانستان کے شہر قندھار سے پشاور ہجرت کر کے آئے تھے۔ ماہ جبین قزلباش نے 13 سال کی عمر سے ہی گانا شروع کر دیا تھا۔  ان کی شادی امان اللہ خان اورکزئی عرف ایمل خان سے ہوئی تھی جو پشتو فلمی اداکار تھے۔

 کیریئر 
ماہ جبین قزلباش جب اسکول میں تعلیم حاصل کررہی تھی تب انھوں نے گانے شروع کر دیے، کیونکہ ان کے اساتذہ نے ان کو گانے کی ترغیب دی۔ اس کے بعد، مہجبین قزلباش نے اپنے کیریئر کا آغاز ریڈیو پاکستان پشاور اور بعد میں پاکستان ٹیلی ویژن سے کیا۔

 وفات 
ماہ جبین قزلباش کی وفات سے دو ماہ پہلے انھیں دل کا دورہ پڑا تھا ، پشاور کے لیڈی ریڈنگ اسپتال (ایل آر ایچ) میں زیر علاج تھیں۔ ماہ جبین 2015ء سے ہی دورہ قلب کے مسائل میں مبتلا تھیں۔ مہجبین قزلباش 26 فروری 2020ء کو پشاور میں فوت ہوگئیں۔ ان کے دو بیٹے اور ایک بیٹی ہے۔

 حوالہ جات 

زمرہ:پاکستانی گائیک کے نامکمل مضامین
زمرہ:پاکستانی گلوکارائیں
زمرہ:پشتون شخصیات
زمرہ:بیسویں صدی کی پاکستانی گلوکارائیں
زمرہ:پشتو زبان کے گلوکار
زمرہ:سندھی گلوکارائیں